རྔ་བ་ཚེ་རྒྱམ་ལགས་ཀྱིས་སྐབས་དེའི་ངོ་རྒོལ་ལ་ཕྱིར་དྲན་དང་ཕྱི་རབས་པ་ཚོས་བོད་ཀྱི་ཉེ་རབས་ལོ་རྒྱུས་ལ་དོ་སྣང་བྱེད་རྒྱུ་གལ་ཆེན་པོ་ཡིན་པའི་སྐོར་ལ་ཁོང་གིས།བོད་མདོ་སྨད་ཁུལ་གྱི་རྫོང་ཁག་༡༤ལྷག་གིས་རྒྱ་ནག་གི་སྲིད་གཞུང་ལ་དྲག་རྒོལ་བྱས་པའི་ཧོང་ཁྲིན་གྱི་ལོ་རྒྱུས་དང་།དབུས་ཁུལ་དུ་བྱུང་བའི་སྙེ་མོའི་གྱེར་ལངས་ཀྱི་ལོ་རྒྱུས་དེ་བོད་ཀྱི་ཉེ་རབས་ལོ་རྒྱུས་ཀྱི་བསུབ་ཐབས་མེད་པའི་ཆ་ཤས་གནད་འགག་ཆེན་པོ་ཞིག་ཡིན་པ་དང་།ལྷག་པར་དུ་བོད་ཀྱི་འཐབ་རྩོད་ཀྱི་ལོ་རྒྱུས་ཁྲོད་ན་ཧ་ཅང་གལ་ཆེན་པོ་ཡིན་སྟབས།བོད་ཀྱི་ལོ་རྒྱུས་ཉམས་ཞིབ་པ་རྣམས་ཀྱི་ཧོང་ཁྲིན་སྐོར་ལ་ངག་རྒྱུན་ལོ་རྒྱུས་སྒྲིག་རྒྱུ་དང་ཡིག་ཚགས་ནང་ཡིག་འཇོག་བྱེད་རྒྱུ་ཧ་ཅང་གལ་ཆེན་པོ་ཡིན་སྐོར་བརྗོད་སོང་།